**Ministru kabineta rīkojuma projekta “Par apropriācijas pārdali starp Iekšlietu ministrijas pasākumiem 2017. gadā un ilgtermiņa saistību precizēšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma par budžetu un finanšu vadību 24.panta trešā daļa, Ministru kabineta 2012.gada 31.jūlija noteikumu Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” 34.2.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016. gada 11. augusta rīkojumu Nr. 440 “Par apropriācijas pārdali starp Iekšlietu ministrijas pasākumiem 2016. gadā un bāzes izdevumu pārdali”, Ministru kabineta 2015. gada 4. marta rīkojumā Nr. 109 “Par ilgtermiņa saistībām Iekšlietu ministrijai Valsts policijas funkciju nodrošināšanai nepieciešamo transportlīdzekļu nomas izdevumu segšanai” (turpmāk – rīkojums Nr.709) tika precizēti ilgtermiņa saistību apjomi Iekšlietu ministrijas budžeta apakšprogrammā 06.01.00 “Valsts policija” paredzētajam pasākumam “Transportlīdzekļu noma”, paredzot:   1. ilgtermiņa saistību 2016. – 2022. gadam maksimālo apmēru 27 998 732 *euro*; 2. budžeta apakšprogrammā 06.01.00 “Valsts policija” ilgtermiņa saistības pasākumam “Transportlīdzekļu noma” 2016. gadā – 1 471 632 *euro*, 2017. gadā – 4 645 273 *euro*, 2018. gadā – 5 585 039 *euro*, 2019. gadā – 5 652 507 *euro*, 2020. gadā – 5 591 105 euro, 2021. gadā – 4 113 409 *euro*, 2022. gadā – 939 767 *euro*.   Valsts policija tika uzņēmusies ilgtermiņa saistības, noslēdzot šādus iepirkuma līgumus:   1. 2015. gada 13. janvāra iepirkuma līgums Nr. 32 “Par pasažieru mikroautobusu nomu Valsts policijas vajadzībām”, iegūstot turējumā 1 transportlīdzekli (anotācijas pielikuma 2.1. apakšpunkts); 2. 2015. gada 14. janvāra iepirkuma līgums Nr. 15 “Par pasažieru mikroautobusu nomu Valsts policijas vajadzībām”, iegūstot turējumā 4 transportlīdzekļus (anotācijas pielikuma 2.2. apakšpunkts); 3. 2015. gada 30. jūlija iepirkuma līgums Nr. 1591 “Par divu transportlīdzekļu nomu Valsts policijas vajadzībām”, iegūstot turējumā 2 transportlīdzekļus (anotācijas pielikuma 2.3. apakšpunkts); 4. 2016. gada 10. februāra iepirkuma līgums Nr. 381 “Par transportlīdzekļu nomu Valsts policijas vajadzībām”, iegūstot turējumā 473 transportlīdzekļus (anotācijas pielikuma 2.4. apakšpunkts); 5. 2016. gada 12. februāra iepirkuma līgums Nr. 425 “Par transportlīdzekļu nomu Valsts policijas vajadzībām”, iegūstot turējumā 98 transportlīdzekļus (anotācijas pielikuma 2.5. apakšpunkts); 6. 2016. gada 23. februāra iepirkuma līgums Nr. 486 “Par transportlīdzekļa nomu Valsts policijas vajadzībām”, iegūstot turējumā 184 transportlīdzekļus (anotācijas pielikuma 2.6. apakšpunkts).   Ņemot vērā to, ka pilnsabiedrība “A26” un apvienība “SIA “Pilna Servisa Līzings” un SIA “KARLO MOTORS”” piegādāja līguma prasībām neatbilstošos transportlīdzekļus, Valsts policija:   1. 2017. gada 6. februārī parakstīja vienošanos Nr. 445 par 2016. gada 12. februāra iepirkuma līguma Nr. 425 “Par transportlīdzekļu nomu Valsts policijas vajadzībām” pirmstermiņa izbeigšanu daļā par iepirkuma priekšmetu – “Vieglais automobilis A16” – 17 automašīnām “Citroen Jumpy”; 2. 2017. gada 20. februārī izbeidza līgumattiecības ar apvienību “SIA “Pilna Servisa Līzings” un SIA “KARLO MOTORS”” iepirkumu daļā “Vieglais automobilis A22” – 5 automašīnām “VW Amarok”.   Ievērojot minēto, attiecīgi precizēts anotācijas pielikuma 2.5. un 2.6.apakšpunktā norādītais transportlīdzekļu skaits: attiecīgi 81 plānoto 98 vietā (17 atgriezti) un 179 plānoto 184 vietā (5 atgriezti).  Izrietoši secināms, ka Valsts policijai ir nepieciešams slēgt jaunus nomas līgumus, lai aizstātu 22 atgrieztos transportlīdzekļus (anotācijas pielikuma 3.punkts).  Izvērtējot spēkā esošo noslēgto transportlīdzekļu nomas līgumu maksājumu grafikus, iepirkumu procedūras rezultātā noskaidroto pretendentu piedāvājumus jauniem nomas līgumiem atgriezto transportlīdzekļu vietā un transportlīdzekļiem lauku iecirkņiem un ilgtermiņa saistībām par transportlīdzekļu nomu plānoto finansējumu, secināms, ka:   1. nepieciešama pasākuma “Transportlīdzekļu noma” ilgtermiņa saistību precizēšana sadalījumā pa gadiem; 2. 2017.gadā veidojas finanšu līdzekļu ekonomija 218 939 *euro* apmērā, kuru ierosināts novirzīt 7 jaunu transportlīdzekļu ar speciālu aprīkojumu iegādei Valsts policijas Galvenās kriminālpolicijas pārvaldes vajadzībām (taktiskās grupas darbības nodrošināšanai).   Lai precizētu jau esošās ilgtermiņa saistības un uzņemtos jaunas ilgtermiņa saistības, atbilstoši šīs anotācijas sadaļas 1.punktā norādītajiem tiesību aktiem ir nepieciešams Ministru kabineta lēmums. Sakarā ar to ir izstrādāts Ministru kabineta rīkojuma projekts “Par apropriācijas pārdali starp Iekšlietu ministrijas pasākumiem 2017. gadā un ilgtermiņa saistību precizēšanu” (turpmāk – projekts), kas paredz:  - atļaut Iekšlietu ministrijai 2017. gadā pārdalīt finansējumu 218 939 *euro* apmērā budžeta apakšprogrammas 06.01.00 “Valsts policija” ietvaros no ilgtermiņa saistību pasākuma “Transportlīdzekļu noma” iepriekš minēto 7 transportlīdzekļu iegādei;  - atbalstīt Iekšlietu ministrijas priekšlikumu par ilgtermiņa saistību apmēra precizēšanu pasākumam “Transportlīdzekļu noma” 2018. – 2022.gadam;  - uzdot Iekšlietu ministrijai normatīvajos aktos noteiktajā kārtībā:  √ sagatavot un iesniegt Finanšu ministrijā pieprasījumu valsts budžeta apropriācijas pārdalei 2017. gadā no ilgtermiņa saistībām pamatkapitāla veidošanai (iepriekš minēto 7 transportlīdzekļu iegādei);  √ iesniegt priekšlikumus likumprojekta “Par valsts budžetu 2018. gadam“ un likumprojekta “Par vidēja termiņa budžeta ietvaru 2018., 2019. un 2020. gadam” izskatīšanai Saeimā otrajā lasījumā ilgtermiņa saistību apmēra precizēšanai pasākumam “Transportlīdzekļu noma” budžeta apakšprogrammā 06.01.00 “Valsts policija”, paredzot samazināt finansējumu 2018. gadā par 14 202 *euro*, 2019.gadā par 8 027 *euro*, 2020.gadā par 8 027 *euro* un palielināt finansējumu 2021. gadā par 65 380 *euro*, 2022. gadā par 144 116 *euro* budžeta apakšprogrammai 06.01.00 “Valsts policija” 2021. un 2022.gadam piešķirto valsts budžeta līdzekļu ietvaros, nepieprasot tam papildu finansējumu no valsts budžeta;  √ sagatavot un iekšlietu ministram iesniegt Ministru kabinetā rīkojuma projektu par grozījumiem Ministru kabineta 2015. gada 4. marta rīkojumā Nr.109 “Par ilgtermiņa saistībām Iekšlietu ministrijai Valsts policijas funkciju nodrošināšanai nepieciešamo transportlīdzekļu nomas izdevumu segšanai”, paredzot budžeta apakšprogrammā 06.01.00 “Valsts policija” ilgtermiņu saistību maksimālo apmēru pasākumam “Transportlīdzekļu noma” 2016.-2022. gadam 27 959 033 *euro*; ilgtermiņa saistības pasākumam “Transportlīdzekļu noma” 2016. gadā – 1 471 632 *eur*o, 2017. gadā – 4 426 334 *euro*, 2018. gadā – 5 570 837 *euro*, 2019. gadā –5 644 480 *euro*, 2020. gadā – 5 583 078 *euro*, 2021. gadā – 4 178 789 *euro*, 2022. gadā – 1 083 883 *euro*.  2016. gada 12. februāra iepirkuma līguma Nr. 428 “Par transportlīdzekļu nomu Valsts policijas vajadzībām” un 2016. gada 23. februāra iepirkuma līguma Nr. 486 “Par transportlīdzekļu nomu Valsts policijas vajadzībām” (turpmāk – nomas līgums) 1.1. punktā nomas priekšmeta definīcijā noteikts, ka “Iznomātājs piešķir tiesības Nomniekam par nomas maksu lietot (..) jaunus un nelietotus automobiļus (..)” Nomas līguma noteikumi un maksājumu grafiks paredzēja, ka Nomnieks nomas maksājumus veic katra kalendārā mēneša 15. datumā. Ņemot vērā minēto, Iekšlietu ministrijai (Valsts policijai) nav pamata veikt pasākumus, lai atgūtu valsts budžeta līdzekļus, kas samaksāti par atgrieztajiem transportlīdzekļiem, jo līdz līgumattiecību izbeigšanai ar pilnsabiedrību “A26” un apvienību “SIA “Pilna Servisa Līzings”” un SIA “KARLO MOTORS” Iekšlietu ministrija (Valsts policija) bija nodrošināta ar dienesta transportlīdzekļiem, kurus faktiski lietoja. |
| 3. | Projekta izstrādē iesaistītās institūcijas | Iekšlietu ministrija, Valsts policija. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2017.gads | | Turpmākie trīs gadi | | |
| 2018.gads | 2019.gads | 2020.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 5 574 181 | 0 | 83 424 | 78 326 | 16 924 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 5 574 181 | 0 | 83 424 | 78 326 | 16 924 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2.Budžeta izdevumi: | 5 574 181 | 0 | 69 222 | 70 299 | 8 897 |
| 2.1. valsts pamatbudžets | 5 574 181 | 0 | 69 222 | 70 299 | 8 897 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 14 202 | 8 027 | 8 027 |
| 3.1. valsts pamatbudžets | 0 | 0 | 14 202 | 8 027 | 8 027 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 14 202 | 8 027 | 8 027 |
| 5.1. valsts pamatbudžets | 0 | 0 | 14 202 | 8 027 | 8 027 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *Budžeta apakšprogramma 06.01.00 “Valsts policija”:*  Lai nodrošinātu noslēgto nomas līgumu izpildi, noslēgtu jaunus nomas līgumus, kā arī, lai 2017.gadā iegādātos 7 transportlīdzekļus nepieciešams precizēt pasākuma “Transportlīdzekļu noma” ilgtermiņa saistībās paredzēto finansējumu un Ministru kabineta 2015. gada 4. marta rīkojumu Nr. 109 “Par ilgtermiņa saistībām Iekšlietu ministrijai Valsts policijas funkciju nodrošināšanai nepieciešamo transportlīdzekļu nomas izdevumu segšanai”.  Pasākumam “Transportlīdzekļu noma” ilgtermiņa saistības (transportlīdzekļu nomai, EKK2260 “Īre un noma”) sadalījumā pa gadiem:   |  |  |  |  |  | | --- | --- | --- | --- | --- | | Gads | Plānotais finansējums ilgtermiņa saistību pasākumam “Transportlīdzekļu noma” | Precizētais finansējums ilgtermiņa saistību pasākumam “Transportlīdzekļu noma”1 | Finansējuma ietaupījums (+) vai iztrūkums (-) | Piezīmes | | 1. | 2. | 3. | 4.  (2.-3.) | 5. | | 2017. | 5 574 181 | 5 355 242 | 218 939 | Pārdale 7 transportlīdzekļu iegādei | | 2018. | 5 657 605 | 5 643 403 | 14 202 | Atlikums | | 2019. | 5 652 507 | 5 644 480 | 8027 | Atlikums | | 2020. | 5 591 105 | 5 583 078 | 8027 | Atlikums | | 2021. | 4 113 409 | 4 178 789 | -65 380 | Nepieciešams papildus | | 2022. | 939 767 | 1 083 883 | -144 116 | Nepieciešams papildus |   1 – detalizēts aprēķins – anotācijas pielikumā.  No ilgtermiņa saistību pasākuma “Transportlīdzekļu noma“ (EKK 2260 “Īre un noma”) plānots 2017. gadā pārdalīt finansējumu 218 939 *euro* apmērā 7 transportlīdzekļu iegādei (budžeta apakšprogrammas 06.01.00 “Valsts policija” ietvaros).  **2017. gads:** 218 939 *euro* transportlīdzekļu iegādei (EKK5231 “Transportlīdzekļi”) – plānots iegādāties 7 paaugstinātas jaudas un caurgājības vieglos pasažieru transportlīdzekļus ar speciālu aprīkojumu Valsts policijas Galvenās kriminālpolicijas pārvaldes vajadzībām taktiskās grupas darbības nodrošināšanai. Saskaņā ar iepirkumu rezultātu ir noteikti divi pretendenti transportlīdzekļu piegādei par 263 480 *euro*, starpību 44 541 *euro* apmērā Valsts policija segs apstiprinātā budžeta ietvaros. Transportlīdzekļu uzturēšana tiks nodrošināta Valsts policijai piešķirto budžeta līdzekļu ietvaros.  **2018., 2019. un 2020. gads:** ierosināts izveidojušos finanšu līdzekļu atlikumu (2018.gadā – 14 202 *euro*, 2019.gadā – 8 027 *euro*, 2020.gadā – 8 027 *euro*) novirzīt esošo transportlīdzekļu apkopes un remonta izdevumu segšanai (EKK2242 “Transportlīdzekļu uzturēšana un remonts”) budžeta apakšprogrammā 06.01.00 “Valsts policija”.  2016. gadā un 2017. gadā Valsts policijā notikusi līzinga transportlīdzekļu nomaiņa. 2017. gada 29. augustā Valsts policija noslēdza pirkuma līgumu Nr. 1331 ar SIA “SEB līzings” par iepriekšējās nomas transportlīdzekļu izpirkšanu. Minētajiem transportlīdzekļiem pēc līzinga beigām nobraukums sastāda līdz 200 000 km. Lai nodrošinātu šo transportlīdzekļu uzturēšanu pie esošā nobraukuma ir nepieciešams veikt lielākas tehniskās apkopes (zobsiksnu maiņa, ritošās daļas profilakse), kā arī tos ir nepieciešams sagatavot ziemas sezonai (riepu iegāde, akumulatoru maiņa). Papildus Valsts policijas bilances uzskaitē ir 811 transportlīdzekļi, no kuriem 211 ir vecāki par 10 gadiem. Lai nodrošinātu spēju noteiktos ekspluatācijas apstākļos veikt Valsts policijas funkcijas, saglabājot ekspluatācijas rādītājus noteiktajās robežās nepieciešami līdzekļi transportlīdzekļu uzturēšanai. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija. | Papildus nepieciešamos izdevumus 2021. un 2020.gadā ilgtermiņa saistību pasākumam “Transportlīdzekļu noma” Iekšlietu ministrija nodrošinās piešķirto valsts budžeta līdzekļu ietvaros.  Projektam pievienots Ministru kabineta protokollēmuma projekts, kas paredz:  - atļaut Iekšlietu ministrijai ilgtermiņa saistību samazināšanas rezultātā radušos finanšu līdzekļu ietaupījumu 2018. gadā – 14 202 *euro*, 2019.gadā – 8 027 *euro*, 2020.gadā – 8 027 *euro* paredzēt esošo transportlīdzekļu apkopes un remonta izdevumu segšanai budžeta apakšprogrammā 06.01.00 “Valsts policija”;  - Iekšlietu ministrijai iesniegt attiecīgus priekšlikumus likumprojekta “Par valsts budžetu 2018. gadam“ un likumprojekta “Par vidēja termiņa budžeta ietvaru 2018., 2019. un 2020. gadam” izskatīšanai Saeimā otrajā lasījumā atbilstoši. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozījumi Ministru kabineta 2015. gada 4. marta rīkojumā Nr. 109 “Par ilgtermiņa saistībām Iekšlietu ministrijai Valsts policijas funkciju nodrošināšanai nepieciešamo transportlīdzekļu nomas izdevumu segšanai”, veicot ilgtermiņa saistību precizēšanu atbilstoši projektā noteiktajam. |
| 2. | Atbildīgā institūcija | Iekšlietu ministrija. |
| 3. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide nav nepieciešama. |
| 3. | Cita informācija | Nav. |

*Anotācijas II, V un VI sadaļa – projekts šīs jomas neskar.*

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

25.09.2017 7:50

1920

I.Kurca, 67075273

[ilona.kurca@vp.gov.lv](mailto:ilona.kurca@vp.gov.lv)

I.Dzene, 67075548

[ilze.dzene@vp.gov.lv](mailto:ilze.dzene@vp.gov.lv)